《秋日过于鳞郡斋分赋十体得发字》
明代·王世贞

入门登君堂，筐篚相罗列。大妇治酒浆，小妇为炊食。

儿年十五馀，冠裳来肃客。感君缠绵意，含吐待君择。

袖中双骊珠，光辉同秋月。恒恐风雷掩，重襺不得发。

念当为欢始，胡言悲乖别。河汉经高天，牛女成岐阔。

非无深宵契，曦晖难为悦。列宿繁如雨，焉知中所结。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。